turjo4nis/wikipedia-bn-dump-20250701 huggingface dataset:
১৯৮০-এর দশকের অসমীয়া চলচ্চিত্রের তালিকা

এই তালিকাটি মূলতঃ ১৯৮০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।

তথ্যসংগ্রহ
উৎপলেন্দু কাশ্যপ, অসমীয়া চিনেমা তেতিয়ার পরা এতিয়ালৈ, বাঁহী (নিয়মীয়া বার্তা দেওবরীয়া আলোচনী), ১ এপ্রিল, ২০১২ সংখ্যা
মুক্তিপ্রাপ্ত অসমীয়া ছবি
জাহ্নু বরুয়া

আসামের চলচ্চিত্র
অসম সম্পর্কীয় তালিকা
১৯৯০-এর দশকের অসমীয়া চলচ্চিত্রের তালিকা

এই তালিকাটি মূলতঃ ১৯৯০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।

তথ্যসংগ্রহ
উৎপলেন্দু কাশ্যপ, অসমীয়া চিনেমা তেতিয়ার পরা এতিয়ালৈ, বাঁহী (নিয়মীয়া বার্তা দেওবরীয়া আলোচনী), ১ এপ্রিল, ২০১২ সংখ্যা

আসামের চলচ্চিত্র
অসম সম্পর্কীয় তালিকা
২০০০-এর দশকের অসমীয়া চলচ্চিত্রের তালিকা

এই তালিকাটি মূলতঃ ২০০০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।

তথ্যসংগ্রহ
উৎপলেন্দু কাশ্যপ, অসমীয়া চিনেমা তেতিয়ার পরা এতিয়ালৈ, বাঁহী (নিয়মীয়া বার্তা দেওবরীয়া আলোচনী), ১ এপ্রিল, ২০১২ সংখ্যা

আসামের চলচ্চিত্র
অসম সম্পর্কীয় তালিকা
২০০০-এর দশকের ভারতীয় চলচ্চিত্র
তারিখ-ই-শাহী

তারিখ-ই-শাহী দিল্লি ও বাংলার আফগান সুলতানদের উপর রচিত ইতিহাস গ্রন্থ।

প্রকাশ
১৫৭২ থেকে ১৫৭৬ সালের মধ্যে বাংলার সুলতান দাউদ খান কররানীর নির্দেশে আফগান লেখক আহমেদ ইয়াদগার এই গ্রন্থ  রচনা করেন। গ্রন্থের শিরোনাম ছিল তারিখ-ই-সালাতিন-ই-আফগানা অর্থাৎ আফগান সুলতানদের ইতিহাস। কলকাতার এশিয়াটিক সোসাইটি অব বেঙ্গল তারিখ-ই-শাহী শিরোনামে গ্রন্থটি প্রকাশ করে। আফগান সুলতানদের সম্পর্কে এই গ্রন্থে লিপিবদ্ধ অনেক তথ্য অন্য কোনো গ্রন্থে পাওয়া যায় না।

তথ্যসূত্র

বাংলার ইতিহাস
ফার্সি সাহিত্য
২০১০-এর দশকের অসমীয়া চলচ্চিত্রের তালিকা

এই তালিকাটি মূলতঃ ২০১০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।

তথ্যসূত্র

আসামের চলচ্চিত্র
অসম সম্পর্কীয় তালিকা
২০১০-এর দশকের ভারতীয় চলচ্চিত্র
কৃষ্ণ মন্দির (মাগুরা)

কৃষ্ণ মন্দির মাগুরা জেলার মহম্মদপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। প্রাচীনকালে মহম্মদপুর উপজেলায় বেশ কিছু মন্দির নির্মাণ করা হয়, এরমধ্যে একটি হলো এই কৃষ্ণ মন্দির। স্থানীয়ভাবে এটি তালখড়ি রাধাকৃষ্ণ মন্দির নামেও পরিচিত।

ইতিহাস
কিংবদন্তি অনুসারে, সাধক লোকনাথ গোস্বামী মগুরা অঞ্চলে জন্মগ্রহণ করেন। পরবর্তীতে তিনি গুরু শ্রীচৈতন্য দেবের সাথে দেখা করার পর তার শিষ্যত্ব গ্রহণ করেন। এসময় গুরুর নির্দেশে তিনি মাগুরা জেলার মহম্মদপুর অঞ্চলে এসে আস্তানা তৈরি করেন ও বসবাস করা শুরু করেন। সে সময় তিনি ভক্তকুলের জন্য তার জন্মভূমি তালখড়ি গ্রামে এই মন্দিরটি নির্মাণ করেন ও রাধাকৃষ্ণের পূজার জন্য মন্দিরের ভেতর তার মূর্তিও স্থাপন করেন।

বাংলাদেশের স্বাধীনতা যুদ্ধের সময় পাকিস্তানি সেনাবাহিনী কর্তৃক মন্দিরটির ব্যাপক ক্ষতি সাধিত হয়। পরবর্তীতে স্থানীয়দের সহয়তায় বাংলাদেশ প্রত্নতত্ত্ব অধিদপ্তর একে সংস্কার করে। বর্তমানে এটি বাংলাদেশ প্রত্নতত্ত্ব অধিদপ্তরের তালিকাভুক্ত পুরাকীর্তি যদিও এখনো বিভিন্ন উৎসবে মন্দিরটিতে পূজা দেওয়া হয়।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের স্থাপত্য
কৃষ্ণ মন্দির
রাধাকৃষ্ণ মন্দির
মাগুরা জেলার হিন্দু মন্দির
মাগুরা জেলার দর্শনীয় স্থান
মাগুরা জেলার প্রত্নতাত্ত্বিক স্থাপনা
খালিশপুর নীলকুঠি ভবন

খালিশপুর নীলকুঠি ভবন ঝিনাইদহ জেলার মহেশপুর উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। ইংরেজ আমলে নির্মিত এ নীলকুঠিটি উপজেলার খালিশপুর নামক গ্রামে অবস্থিত।

ইতিহাস
ব্রিটিশ ইস্ট ইন্ডিয়া কোম্পানী ভারত উপমহাদেশে নীলচাষ শুরু করার পর অন্যান্য অঞ্চলের মত খালিশপুরেও এই নীলকুঠিটি নির্মাণ করেন। খালিশপুর নীলকুঠিটি কপোতাক্ষ নদের তীরে অবস্থিত। নির্মাণের পর ১৮১০ থেকে ১৮৫৮ সাল পর্যন্ত এই নীলকুঠিটি নীলচাষের জন্য ব্যবহার করা হতো। উপমহাদেশে নীল বিদ্রোহের সূচনা হওয়ার পর অন্যান্য নীলকুঠির মত এ নীলকুঠিটিও ইংরেজরা রেখে চলে যান। পরবর্তীতে জমিদাররা এটি তাদের কাছারি হিসেবে ব্যবহার করতে থাকে। পরবর্তীতে ১৯৪৭ সালে ভারত বিভক্তির সময় তৎকালীন নীলকুঠির মালিক জমিদারও জায়গাটি ছেড়ে চলে যান। এরপর থেকে এটি মূলত পরিত্যক্ত।

বর্তমানে নীলকুঠি ভবন ও এর সংলগ্নজমিটি বাংলাদেশ সরকারের অধীনে রয়েছে। বাংলাদেশের স্বাধীনতা যুদ্ধের পর বাংলাদেশ প্রত্নতত্ত্ব অধিদপ্তর এটিকে প্রত্নতাত্ত্বিক স্থাপনা হিসেবে নথিভুক্ত করে। নীলকুটির পাশেই রয়েছে একটি আমবাগান। নীলকুটি ও আমবাগান মিলিয়ে সংলগ্ন এ জায়গাটি

তথ্যসূত্র 

ঝিনাইদহ জেলার দর্শনীয় স্থান
ঝিনাইদহ জেলার প্রত্নতাত্ত্বিক স্থাপনা
বাংলাদেশে নীলকুঠি
বোর্নিওবাসী বনমানুষ

বোর্নিওবাসী বনমানুষ বা বোর্নিয়ান ওরাং ওটাং (; Pongo pygmaeus) এক প্রজাতির বনমানুষ যা বোর্নিওর স্থানীয়। সুমাত্রীয় বনমানুষের সঙ্গে এটি এশিয়ায় বড় নরবানরের একমাত্র গণের প্রজাতি। অন্যান্য বড় নরবানরের মতোই ওরাং ওটাংরা হয় অত্যন্ত বুদ্ধিমান। বন্য পরিবেশে এদের মধ্যে উন্নত অস্ত্রব্যবহার এবং স্বতন্ত্র সাংস্কৃতিক ধারার দেখা পাওয়া যায়। এদের ডিএনএ মানুষের সাথে ৯৭ শতাংশই মিল আছে।
বোর্নিয়ান বনমানুষ একটি গুরুতর বিপন্ন প্রজাতি। বন উজাড়, পাম তেলের বাগান এবং শিকার এই  প্রজাতির অস্তিত্বের জন্য একটি গুরুতর হুমকি হয়ে দাঁড়িয়েছে।

তথ্যসূত্র 

বনমানুষ
নরবানর
এশিয়ার প্রাইমেট
বোর্নিওর স্তন্যপায়ী
ইন্দোনেশিয়ার স্তন্যপায়ী
১৭৬০-এ বর্ণিত স্তন্যপায়ী
মালয়েশিয়ার স্তন্যপায়ী
সাবাহ
সারাওয়াক
কার্ল লিনিয়াস কর্তৃক নামকরণকৃত ট্যাক্সা
মাকুম

মাকুম (IPA: mɑːkəm) অসমএর তিনসুকিয়া জেলাতে অবস্থিত একটি শহর৷ 'মাকুম' শব্দটি চীনা শব্দের থেকে উৎপত্তি লাভ করেছে যার অর্থ "meeting point"৷ আসলে এই অঞ্চলে অসমএর তিনটি প্রধান শহর তিনসুকিয়া, ডিগবয় ও ডুমডুমা মিলিত হওয়ার জন্য এর নাম মাকুম হয়েছে। তদুপরি এই মাকুমে ৩৭ ও ৩৮ নং জাতীয় সড়ক মিলিত হয়েছে৷ এখানে অবস্থিত মাকুম রেলওয়ে স্টেশন ভারতীয় রেলওয়ের একেবারে পূর্বে অবস্থিত স্টেশন । 

মাকুম ডিব্রুগড় লোকসভা সমষ্টির অন্তর্ভুক্ত৷

ভৌগোলিক অবস্থান
মাকুম ভৌগোলিকভাবে   অবস্থিত । এই অঞ্চলের সমুদ্রপৃষ্ঠ থেকে গড় উচ্চতা ১২২ মিটার (৪০০ ফুট)৷ এই শহরটি তিনসুকিয়ার থেকে ৭ কিমি পূর্বে অবস্থিত । এই অঞ্চলটি দাঁতিকাশরের সরু-বড় স্থানসমূহের সাথে সড়ক ও রেলপথের দ্বারা সংযোজিত হয়ে আছে৷

জনসংখ্যা
২০১১ সালের লোকগণনা অনুসারে, মাকুমের মোট জনসংখ্যা ১৫,১১৮।  এর ৫৩% পুরুষ আর ৪৭% মহিলা৷ মাকুমের গড় সাক্ষরতার হার ৬৮%৷ এর মধ্যে পুরুষ ও মহিলার পৃথকভাবে গড় সাক্ষরতার হার হল ৭৩% ও ৬২%৷ মাকুমের জনসংখ্যার ১৩% ছয় বছর বয়সের অনূর্ধ্ব।

অর্থনীতি
মাকুম একটি উদ্যোগিক শহর৷ এখানে কয়েকটি বড় প্লাইউডের কারখানা ছিল যদিও বর্তমানে প্রায়ই বন্ধ হয়ে আছে৷ তদুপরি মাকুমে ভালো সংখ্যক চা কারখানা আছে৷ অন্যান্য উদ্যোগসমূহ হল, আটা, মোম ইত্যাদি৷ মাকুম শহরের আশে পাশে ভালো সংখ্যক চা বাগান আছে৷

শিক্ষা
মাকুমে ভালো সংখ্যক শিক্ষা প্রতিষ্ঠান আছে৷ এর মধ্যে উল্লেখযোগ্য হল-

বিদ্যালয়-
 Ganga Bishan Chowkhani উচ্চ মাধ্যমিক বিদ্যালয়
 গোপালকৃষ্ণ বালিকা বিদ্যালয়
 রেলওয়ে বিদ্যালয়  
মহাবিদ্যালয়-
 মাকুম মহাবিদ্যালয়
অন্যান্য-

বনরক্ষীর প্রশিক্ষণ প্রতিষ্ঠান

চায়না টাউন
মাকুম অঞ্চলটিতে একসময়ে ১৮৩০র দশকে চীনের থেকে অহা বহু লোক এসে বসত করেছিল৷ ১৯৬২ সালে চীন ও ভারতের যুদ্ধের সময় এই চায়না টাউন বন্ধ করে দেওয়া হয়৷ বর্তমানে এই চায়না টাউনে (বর্তমানের চীনাপট্টি) স্থানীয় লোক বসবাস করে যদিও বহু চীনা আর্হির ঘর দেখতে পাওয়া যায়৷ এই চীনা লোকেদের অতীত ও বর্তমান নিয়ে অসমীয়া লেখিকা রীতা চৌধুরী 'মাকাম' নামের একটি গ্রন্থ রচনা করেছেন৷

তথ্যসূত্র

অসমের শহর
তিনসুকিয়া জেলা
তিনসুকিয়া জেলার শহর
গোরার মসজিদ

গোরার মসজিদ ঝিনাইদহ জেলার কালীগঞ্জ উপজেলায় অবস্থিত বাংলাদেশের প্রত্নতাত্ত্বিক নিদর্শন। এটি উপজেলা সদর থেকে প্রায় ২৫ কিলোমিটার দূরে বারোবাজার ইউনিয়নের বেলাট দৌলতপুর গ্রামে অবস্থিত।

ইতিহাস
গোরার মসজিদটি আকৃতিগতভাবে বর্গাকৃতির। মসজিদের পূর্বে রয়েছে একটি বড় ঘাটবাঁধানো পুকুর যদিও বর্তমানে পুকুর ঘাটটি ধ্বংস হয়ে গিয়েছে। মসজিদটিতে মাত্র একটি গুম্বজ রয়েছে। ১৯৮৩ সালে বাংলাদেশ প্রত্নতত্ত্ব অধিদপ্তরের অধীনে বারোবাজারে প্রত্নতত্ত্বের সন্ধানে খনন কাজ শুরু হলে আরও বেশ কয়েকটি মসজিদের সাথে এই মসজিদটিও আবিষ্কৃত হয়। আবিষ্কারের পরপরই এ মসজিদটি বাংলাদেশ প্রত্নতত্ত্ব অধিদপ্তরের প্রকাশিত প্রত্নতত্ত্ব তালিকাতে স্থান করে নেয়।

কিংবদন্তি অনুসারে, গোরাই নামে একজন সুফী এ অঞ্চলে এই মসজিদটিতে বসবাস করতেন। তার নাম অনুসারে এ মসজিদকে গোরাই মসজিদ হিসেবে ডাকা হয়। মসজিদের পাশে আবিষ্কৃত একটি কবরকে স্থানীয়রা গোরাই দরবেশের কবর বলে মনে করেন। প্রত্নতত্ত্ববিদগণ ধারণা করেন, গোরাই মসজিদটি খুব সম্ভবত হোসেন শাহ বা তার পুত্র নসরত শাহ-এর শাসনামলে তৈরি করা হয়েছে।

অবকাঠামো
গোরাই মসজিদের দেয়ালগুলোর পুরুত্ব কমপক্ষে ৫ ফুট মসজিদে প্রবেশের জন্য রয়েছে তিনটি দরজা যার মধ্যে মাঝখানের প্রবেশপথটি অপর দুটি থেকে অপেক্ষাকৃত বড় আকৃতির। এছাড়াও ধারণা করা হয়ে থাকে মসজিদের উত্তর ও দক্ষিণের দেয়ালেও দুটি করে মোট চারটি প্রবেশপথ ছিলো যেগুলো এখন আর নেই। এছাড়াও পূর্ব পাশের দেয়াল ব্যতীত বাকী তিনপাশের দেয়ালে চারটি কালো পাথরের স্তম্ভের সন্ধান পাওয়া যায়।

পোড়ামাটিতে তৈরি এ মসজিদটির দেয়ালে এছাড়াও রয়েছে বিভিন্ন আকৃতির নকশা।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 খুলনা বিভাগের মসজিদের তালিকা

তথ্যসূত্র 

বাংলাদেশের স্থাপত্য
ঝিনাইদহ জেলার প্রত্নতাত্ত্বিক স্থাপনা
ঝিনাইদহ জেলার দর্শনীয় স্থান
ঝিনাইদহ জেলার মসজিদ
পানাম সেতু

পানাম সেতু একটি মুঘল আমলে নির্মিত ইটের তৈরি সেতু। এটি নারায়ণগঞ্জ জেলার সোনারগাঁ এলাকার অন্তর্ভুক্ত হাবিবপুর এর পূর্ব দিকে পঙ্খীরাজ খালের উপর নির্মিত।  আদিতে এর নাম ছিল ‘কোম্পানি কে গঞ্জ কা পুল’ বা কোম্পানিগঞ্জের সেতু।

অবস্থান 

পানাম সেতুটি সোনারগাঁ উপজেলাধীন  হাবিবপুরের পূর্বদিকে কোম্পানিগঞ্জ ও বারি-মজলিশ এলাকার মধ্যবর্তী পাকা রাস্তা সংযোগ সড়কে পঙ্খীরাজ খালের উপর নির্মিত।  সেতুটি হাজীগঞ্জ এলাকাকে বৈদ্যের বাজার এলাকার সংযোগকারী কাঁচা সড়কে সপ্তদশ শতকে নির্মিত হয়।

ইতিহাস ও বিবরণ 
পানাম নগর বা পানাম শহর নারায়ণগঞ্জ জেলার সোনারগাঁ উপজেলাধীন প্রাচীন শহর গুলোর মধ্যে অন্যতম। এটি ঢাকা-চট্টগ্রাম মহাসড়কের মোগড়াপাড়া পয়েন্ট থেকে আড়াই কিঃ মিঃ উত্তরে অবস্থিত।

মূঘল সম্রাজ্যের প্রত্যক্ষ শাসনে আসার পর মুঘলরা সোনারগাঁতে বেশ কিছু সড়ক ও সেতু নির্মাণের ফলে সোনারগাঁ ও পানাম শহর নতুন রূপে আবির্ভূত হয়।  মূঘল আমল উপমহাদেশের যে কোন এলাকার জন্য তাৎপর্যপূর্ণ ছিল ।  ব্যপক সংখ্যক স্থাপনা ও উন্নয়ন মূলক কাজ এ সময় পরিলক্ষিত হয়।  পানামও এর ব্যতিক্রম নয়।  সম্ভবত পানাম সেতু সেই সময়কালের নির্মাণ।
সোনারগাঁ এলাকার বেশ কয়েকটি মুঘল স্থাপনা বর্তমানে সময়ে অক্ষত রয়েছে তার ভেতর তিনটি সেতু রয়েছে।  এগুলো হচ্ছে- পানাম সেতু, দালালপুর সেতু ও পানাম নগর সেতু।  সেতুটির প্রকৃত নির্মাণ কাল সংক্রান্ত কোন প্রামাণ্য শিলালিপি না থাকলেও স্থাপত্যরীতি বিবেচনা করে ঐতিহাসিকরা এটিকে মুঘল আমলে অর্থাৎ সপ্তদশ শতকে নির্মিত স্থাপনা হিসেবে একমত হয়েছেন।  তিন খিলান বিশিষ্ট সেতুটি দৈর্ঘে ১৭৩ ফুট এবং প্রস্থে ১৪ ফুট।  সেতুটির খাঁড়া ইটের গাথুনি বৃত্তাকারে সন্নিবেশিত।  সেতুর মধ্যবর্তী খিলানটি অপর দুটি অপেক্ষা উচু এবং প্রশস্ত।  যার ফলে সেতুটির নিচ দিয়ে জলযান চলাচল করতে পারত ।  
 সেতুটি এখনো ব্যবহৃত হচ্ছে।

গ্যালারি

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

নারায়ণগঞ্জ জেলার প্রত্নতাত্ত্বিক স্থাপনা
নারায়ণগঞ্জ জেলার দর্শনীয় স্থান
ধানোরা ঢিবি

ধানোরা ঢিবি রাজশাহী বিভাগের তানোর উপজেলার মাদারীপুরের একটি প্রাচীন নিদর্শন।  এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান 
রাজশাহী শহর থেকে ২৭ কিলোমিটার দূরে অবস্থিত তানোর বাসস্ট্যান্ড থেকে ৪.৭ কিলোমিটার উত্তরে মাদারীপুর বাজার অবস্থিত। বাজারের পশ্চিম পাশ ধরে পাকা সড়কপথে এক কিলোমিটার প্রবেশ করলেই পাওয়া যাবে ধানোরা ঢিবি।

বিবরণ 
ধানোরা ঢিবি এক সময় বেশ উচ্চতাসম্পন্ন থাকলেও বর্তমানে ধানচাষের জন্য স্থানীয়রা এর কিছু অংশ কেটে ফেলেছেন। যত্নের অভাবে ঢিবিটি সারাবছরই ঝোপ-ঝাড় আগাছায় ঢেকে থাকে। চারপাশে ধানক্ষেত, একপাশে মাঝারি গভীরতার একটি দিঘি। প্রচলিত ধারণা অনুযায়ী, দিঘিটি ধানোরা ঢিবির সমকালীন। ঢিবিটির ওপর প্রচুর পরিমাণে ক্যাকটাস গাছ রয়েছে। স্থানীয় ভাষায় এটিকে আঁড়া বলে ডাকা হয়।

কিংবদন্তি 
ধানোরা ঢিবি ও তৎসংলগ্ন দিঘি (স্থানীয় নাম বউকুরি দিঘি) সম্পর্কে বেশ কিছু লোকগাথা প্রচলিত রয়েছে। স্থানীয়দের বিশ্বাস, জায়গাটি কোনো এক দেবীর অধীন এবং তিনি গ্রামবাসীকে দিঘির মাধ্যমে বাসন-কোসন সরবরাহ করে সাহায্য করেন। দরিদ্র গ্রামবাসীদের প্রার্থনা পেলে অলৌকিকভাবে দিঘির পাড়ে ভেসে ওঠে বাসন, থালা ইত্যাদি। তবে দেবীর দানে গরুর মাংস খাওয়ার ফলে এই সাহায্যপ্রথা বন্ধ হয়ে গেছে, এভাবেই ইতি ঘটেছে প্রচলিত কুসংস্কারের। ধানোরা ঢিবি সংলগ্ন দিঘিতে ডুবে প্রাণ হারিয়েছেন বেশ ক'জন গ্রামবাসী। স্থানীয় কিংবদন্তি অনুসারে, এই দিঘির ধারেই থাকেন এক সাদা পোশাক পরিহিতা রমণী। তিনি গ্রামবাসীদের সলিল সমাধির জন্য দায়ী বলে তারা মনে করে। এই রমণীকে বধূ সম্বোধন করেই দিঘিটির নাম বউকুরি হয়েছে। বর্তমানে সেখানে মাছের চাষ চলছে, তবে স্থানীয়ভাবে আজও ধানোরা ঢিবি পছন্দের কোনো স্থান নয়।

আরও দেখুন
 বাংলাদেশের প্রত্নতাত্ত্বিক স্থানের তালিকা
 তানোর উপজেলা

তথ্যসূত্র

রাজশাহী জেলার প্রত্নতাত্ত্বিক স্থাপনা
রাজশাহী জেলার দর্শনীয় স্থান
যুব ও ক্রীড়া মন্ত্রণালয় (বাংলাদেশ)

যুব ও ক্রীড়া মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে বেকারত্ব নিরসনে বেকার যুবকদের প্রশিক্ষণের মাধ্যমে জনশক্তিতে পরিণত করা এবং দেশের দেশীয় ও আন্তর্জাতিক ক্রীড়ার উন্নয়নে ক্রীড়া সংস্থাসমূহকে সহোযোগীতা করা। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন আসিফ মাহমুদ, তিনি ২০২৪ সালের ৯ আগস্ট দায়িত্ব গ্রহণ করেছেন।

অধিদপ্তর 
 যুব উন্নয়ন অধিদপ্তর
 জাতীয় ক্রীড়া পরিষদ
 বাংলাদেশ ক্রীড়া শিক্ষা প্রতিষ্ঠান
 ক্রীড়া পরিদপ্তর
 বঙ্গবন্ধু ক্রীড়াসেবী কল্যাণ ফাউন্ডেশন
 শেখ হাসিনা জাতীয় যুব উন্নয়ন ইনস্টিটিউট

আরও দেখুন 
 বাংলাদেশের মন্ত্রিসভা

তথ্যসূত্র

বহিঃসংযোগ

বাংলাদেশ সরকারের মন্ত্রণালয়
১৯৯১-এ বাংলাদেশে প্রতিষ্ঠিত
বেসামরিক বিমান পরিবহন ও পর্যটন মন্ত্রণালয়

বেসামরিক বিমান পরিবহন ও পর্যটন মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে দেশের বেসামরিক বিমান পরিবহন খাতের উন্নয়নে জাতীয় নীতিমালা প্রনয়ন এবং দেশীয় পর্যটনের উন্নয়ন ও বিকাশে নীতি নির্ধারণ ও সহযোগিতা করা।

অধীনস্থ বিভাগ 
 বাংলাদেশ বেসামরিক বিমান চলাচল কর্তৃপক্ষ
 বাংলাদেশ পর্যটন বোর্ড
 বাংলাদেশ পর্যটন করপোরেশন
 বাংলাদেশ বিমান
 হোটেলস্‌ ইন্টারন্যাশনাল লিমিটেড
 বাংলাদেশ সার্ভিসেস লিমিটেড

আরও দেখুন 
 বাংলাদেশের পর্যটন
 বাংলাদেশের বিশ্ব ঐতিহ্যবাহী স্থানসমূহের তালিকা
 বাংলাদেশের সমুদ্র সৈকতের তালিকা
 বাংলাদেশের বিমানবন্দরের তালিকা

তথ্যসূত্র

বহিঃসংযোগ

 
বাংলাদেশ সরকারের মন্ত্রণালয়
বাংলাদেশের পর্যটন
কাইনাত অরোরা

কাইনাত অরোরা একজন ভারতীয় মডেল পরিণত অভিনেত্রী যিনি বলিউডের কমেডি ফিল্ম গ্র্যান্ড মস্তি থেকে তার অভিষেক হয় ।

জীবন 

অরোরা একটি পাঞ্জাবি পরিবারে জন্মগ্রহণ করেন।তিনি প্রয়াত অভিনেত্রী দিব্যা ভারতীর দ্বিতীয় চাচাতো বোন।

চলচ্চিত্রের তালিকা

তথ্যসূত্র

বহিঃসংযোগ 
 

ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
জীবিত ব্যক্তি
তামিল চলচ্চিত্র অভিনেত্রী
পাঞ্জাবি ব্যক্তি
দেরাদুনের ব্যক্তি
উত্তরাখণ্ডের অভিনেত্রী
দেরাদুনের অভিনেত্রী
পাঞ্জাবি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
১৯৮২-এ জন্ম
মালয়ালম চলচ্চিত্র অভিনেত্রী
তেলুগু চলচ্চিত্র অভিনেত্রী
কৃষ্ণপুর শিব মন্দির, পুঠিয়া

কৃষ্ণপুর শিব মন্দির বা খিতিশ চন্দ্রের মঠ, পুঠিয়া, রাজশাহী বিভাগে অবস্থিত একটি প্রাচীন স্থাপনা হিসেবে বিবেচিত।  এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান
পুঠিয়া বাজার থেকে দেড় কি:মি: পশ্চিম দিকে ছোট এই মন্দিরটি অবস্থিত। স্থানীয়ভাবে এই স্থাপনাটিকে খিতিশ চন্দ্রের মঠ হিসাবে ডাকা হয়। কিন্তু প্রকৃতপক্ষে এটি একটি শিব মন্দির।

অবকাঠামো
মন্দিরটি বর্গাকারে নির্মিত। মন্দিরের প্রতিটি বাহুর দৈর্ঘ্য ৪.২৫ মিটার। মন্দিরের পূর্ব ও দক্ষিণ দেয়ালে একটি করে দরজা আছে। তবে দক্ষিণ প্রবেশ পথটির বাইরের দুপাশে এবং উপরে পোড়ামাটির চিত্রফলক দ্বারা নান্দনিকভাবে অলংকৃত। এটিই মূলত প্রধান পথ। পূর্ব পাশের প্রবেশ প্রথের পাশে ও উপরে তেমন কোন অলংকরণ নেই। মন্দিরের উপরে একটি উঁচু শিখর ছাদ আছে এবং এর উপরে ফিনিয়েল বিদ্যমান।

ছাদের কার্ণিশ এবং কর্ণারসমূহ পোড়ামাটির চিত্রফলক দ্বারা চমৎকারভাবে সজ্জিত। পশ্চিম পাশের দেয়ালের বহিরাংশ সতল এবং কোন অলংকরণ নেই। মন্দিরের ভিতরে পশ্চিম ও উত্তর পাশের দেয়ালে ১টি করে নিস বা কুলঙ্গি আছে। সাধারনত বাতি রাখার জন্য এ ধরনের নিস বা কুলঙ্গি ব্যবহৃত হতো।

ইতিহাস
এ মন্দিরের কোন শিলালিপি পাওয়া যায় নি। তবে নির্মাণ শৈলির বিচারে এটি ১৮০০-১৮৭০ খ্রিষ্ঠাব্দে নির্মিত বলে ধারণা করা হয়।

আরও দেখুন
 বাংলাদেশের প্রত্নতাত্ত্বিক স্থানের তালিকা
 গোপাল মন্দির
 বড় শিব মন্দির
 ছোট আহ্নিক মন্দির

চিত্রশালা

তথ্যসূত্র

রাজশাহী জেলার প্রত্নতাত্ত্বিক স্থাপনা
পুঠিয়া উপজেলা
রাজশাহী জেলার দর্শনীয় স্থান
রাজশাহী জেলার হিন্দু মন্দির
জাতীয় জলপথ ৩

জাতীয় জলপথ ৩ হল ভারতের কেরালা রাজ্যের পশ্চিম উপকূলের একটি অন্তর্দেশীয় জল পথ।এই জলপথ কোল্লাম-কোট্টপুরাম খাল,পশ্চিম তট খাল, চম্পাকরে খাল ও উদ্যোগমমন্ডল খাল নিয়ে গঠিত।এই জলপথের মোট দৈর্ঘ্য ২০৫ কিলোমিটার। ১৯৯৩ সালে এই জলপথ  জাতীয় জলপথ ৩ হিসাবে ঘোষণা করা হয়।এই জল পথে অনেক গুলি জল কপাটিকা জলযান নিয়ন্ত্রণের জন্য ।

তথ্যসূত্র

পাম্বা নদী
ভারতের জলপথ
মাহমুদুল হাসান (দ্ব্যর্থতা নিরসন)

মাহমুদ হাসান (দ্ব্যর্থতা নিরসন) পাতার সাথে বিভ্রান্ত হবেন না।

 মাহমুদুল হাসান দেওবন্দি - দেওবন্দি সুন্নি পণ্ডিত। ভারতে ব্রিটিশ শাসনের বিরুদ্ধে তিনি সক্রিয় ভূমিকা রাখেন।
 মাহমুদুল হাসান - বাংলাদেশি ইসলামি পণ্ডিত   
 মাহমুদুল হাসান (ক্রিকেটার) -বাংলাদেশী ক্রিকেটার।
মাহমুদুল হাসান (ক্রিকেটার, জন্ম ১৯৯৪) - একজন বাংলাদেশী ক্রিকেটার। 
মাহমুদুল হাসান (জেনারেল) -টাঙ্গাইল -৫ আসনের সাবেক সংসদ সদস্য। সাবেক  স্বরাষ্ট্রমন্ত্রী।
মাহমুদুল হাসান (রাজনীতিবিদ) -ঢাকা-৯ আসনের সাবেক সংসদ সদস্য।

আরও দেখুন 

মাহমুদুল হাসান রাজু - বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পেয়েছেন।
সুরা মসজিদ

সুরা মসজিদ, সুরম্য মসজিদ বা শুজা মসজিদ বাংলাদেশের রংপুর বিভাগের অবস্থিত একটি প্রাচীন মসজিদ। এটি  দিনাজপুর জেলার ঘোড়াঘাট উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এই মসজিদে গ্রানাইটসহ নানা মূল্যবান পাথরের অস্তিত্ব পাওয়া যায়।

অবস্থান
দিনাজপুর জেলার ঘোড়াঘাট উপজেলা থেকে ১০ কিলোমিটার পশ্চিমে ও ঘোড়াঘাট-হিলি পাকা সড়কে লাগানো প্রাচীন জলাশয়ের পরেই এই মসজিদটি অবস্থিত।

বিবরণী
মসজিদটি পূর্ব-পশ্চিমে লম্বা। এর বাইরের মাপ ১২.১২ মি. × ৭.৮৭ মি. এবং প্রধান কক্ষের ভিতরের আয়তন ৪.৮৪ মি. × ৪.৮৪ মি. । মসজিদের প্রধান কামরায় চারকোণে এবং বারান্দার দুইকোনে বাহিরের দিকে একটি কোরে মিনার আছে। এগুলো কাল পাথরের তৈরি। প্রধান কামরার ও বারান্দার পূর্ব দেয়ালে তিনটি করে প্রবেশ দ্বার আছে। প্রধান কক্ষের উপরে একটি গম্বুজ আছে, বারান্দার উপরে তিনটি ছোট গম্বুজ আছে।

কারুকাজ
ভিতরে পশ্চিম দেয়ালে মিহরাবগুলোতে উন্নতমানের কারুকাজ। মসজিদে ইটের সঙ্গে পাথরের ব্যবহার, দেয়ালের মাঝে পাথরের স্তম্ভ, ইটের গাঁথুনি তা চোখে পরার মত। এছাড়া প্রত্যেক দরজার নিচে চৌকাঠ পাথরের তৈরি। পূর্বে মসজিদে প্রবেশের সিঁড়ি আছে। এখানকার কালো ও বেলে পাথর বাঙলার পশ্চিম প্রান্তে অবস্থিত রাজমহল থেকে আনা হয়েছে বলে মনে করা হয়। ধারণা করা হয় এখানকার এই প্রাচীনকীর্তির ধ্বংসাবশেষ গুপ্তযুগের পরে নয়।

চিত্রশালা

টেরাকোটার চিত্রসমূহ

আরও দেখুন
 বাংলাদেশের মসজিদের তালিকা
 রংপুর বিভাগের মসজিদের তালিকা
 সীতাকোট বিহার
 অরুণ ধাপ
 চোর চক্রবর্তীর ঢিবি
 ঘোড়াঘাট দুর্গ
 বার পাইকের গড়

তথ্যসূত্র

দিনাজপুর জেলার প্রত্নতাত্ত্বিক স্থাপনা
দিনাজপুর জেলার দর্শনীয় স্থান
দিনাজপুর জেলার মসজিদ
দিনাজপুর জেলা
শিল্পকলায় একুশে পদক বিজয়ীদের তালিকা

শিল্পকলায় একুশে পদক বাংলাদেশের শিল্পীদের জন্য একটি জাতীয় এবং সর্বোচ্চ বেসামরিক পুরস্কার। বাংলাদেশের সঙ্গীত, চিত্রকলা, নৃত্যকলা, নাট্যকলা ও চলচ্চিত্রে অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

বিজয়ীদের তালিকা

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

আরও দেখুন 
 ভাষা আন্দোলনে একুশে পদক বিজয়ীদের তালিকা
 মুক্তিযুদ্ধে একুশে পদক বিজয়ীদের তালিকা
 শিক্ষায় একুশে পদক বিজয়ীদের তালিকা
 গবেষণায় একুশে পদক বিজয়ীদের তালিকা
 ভাষা ও সাহিত্যে একুশে পদক বিজয়ীদের তালিকা
 সাংবাদিকতায় একুশে পদক বিজয়ীদের তালিকা
 বিজ্ঞান ও প্রযুক্তিতে একুশে পদক বিজয়ীদের তালিকা
 সমাজসেবায় একুশে পদক বিজয়ীদের তালিকা
 অর্থনীতিতে একুশে পদক বিজয়ীদের তালিকা

তথ্যসূত্র

বহিঃসংযোগ 

একুশে পদক
প্রতি বৎসর হালনাগাদ করা দরকার এমন নিবন্ধ
প্রাচীন বিষ্ণু মন্দির, কাহারোল

প্রাচীন বিষ্ণু মন্দির  বাংলাদেশের রংপুর বিভাগের অবস্থিত একটি প্রাচীন স্থাপনা। এটি মূলত দিনাজপুর জেলার কাহারোল উপজেলার অন্তর্গত একটি  প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান

দিনাজপুরের কাহারোল উপজেলার ডাবর ইউনিয়নের মাধবগাঁওয়ে এটি পাওয়া যায়। দিনাজপুর শহর থেকে বীরগঞ্জ উপজেলায়  চৌরাস্তার  থেকে  যে রাস্তা পশ্চিমে ঠাকুরগাঁও জেলার পীরগঞ্জ উপজেলায় গেছে, তা থেকে  ১৫ কিলোমিটার দূরে টংকবাবুর হাট থেকে তিন কিলোমিটার পশ্চিম-দক্ষিণে তিন কিলোমিটার কাঁচা রাস্তা পেরিয়ে মাধবগাঁও গ্রামে এই মন্দির পাওয়া যায়। এখানে একটি উঁচু ঢিবি ছিল গ্রামের মানুষ এই উঁচু টিবিকে বুরুজ বলত।

বিবরণী
মন্দিরটি বহু বছর ধরে মাটিতে ঢাকা ছিল। স্থানীয় গ্রামের মানুষের কাছে মাটিতে ঢেকে থাকা সেই উঁচু টিবিটি বুরুজ বলে পরিচিত ছিল। মন্দিরটি প্রধানত দুটি অংশে বিভক্ত। পশ্চিম দিকে ১৪৪ বর্গমিটার পরিমাপের একটি নিরেট প্ল্যাটফর্মের ওপর ছোট একটি কক্ষ নিয়ে গঠিত।

জাহাঙ্গীরনগর বিশ্ববিদ্যালয়ের সহকারী অধ্যাপক ড. স্বাধীন সেন জানান,সেই কক্ষের একটি মন্দিরের গর্ভগ্রহ হিসেবে পরিচিত,যেখানে প্রতিমার উপাসনা হতো। মন্দিরের বহির্গতের অভিক্ষেপের সংখ্যার ওপর ভিত্তি করে পাঁচটা অভিক্ষেপ থাকলে বলা হয় পঞ্চরথ, সাতটি থাকলে বলা হয় সপ্তরথ। কিন্তু আবিষ্কৃত মন্দিরটির নয়টি রথ থাকায় এটিকে নবরথ মন্দির বলা হয়।

তিনি আরও বলেন,মন্দিরটির প্রধান প্রবেশদ্বার পূর্বে দিকে একটি বর্গাকার নিরেট প্ল্যাটফর্ম দিয়ে এই প্রবেশপথ চিহ্নিত। তিনি জানান,এর আগে দিনাজপুরের নবাবগঞ্জ উপজেলায় একটি পঞ্চরথ মন্দিরের সন্ধান পাওয়া গেলেও নবরথ বিশিষ্ট মন্দিরের আবিষ্কার বাংলাদেশে এই প্রথম। অধ্যাপক স্বাধীন সেন জানান উন্মোচিত মন্দিরটির স্থাপনা রীতি ও গঠনশৈলী নিয়ে কলকাতা বিশ্ববিদ্যালয়ের সাবেক অধ্যাপক ও পূর্ব ভারতীয় স্থাপত্যের বিশেষজ্ঞ দীপক সঞ্জন দাশের সঙ্গে আলাপ হয়েছে। তিনি মন্দিরটির উপরি কাঠামোকে বর্তমান পশ্চিমবঙ্গের বাঁকুড়া জেলার বহুলাড়ার সিদ্ধেশ্বরী মন্দিরের সঙ্গে সামঞ্জস্যপূর্ণ বলে মন্তব্য করেছেন। তিনি জানিয়েছেন,পূর্ব ভারতীয়,বিশেষ করে উড়িষ্যা মন্দির স্থাপত্যশৈলীর অন্তর্ভুক্ত এই মন্দিরটির গর্ভগৃহের ওপরে সুদৃশ্য ও সুউচ্চ রেখা দেউল ধরনের শিখর ছিল।

অধ্যাপক ডঃ স্বাধীন সেন এর মতে ইটের তৈরি বলে সুউচ্চ শিখরযুক্ত এই মন্দিরগুলোর শিখর একসময় ভেঙ্গে পড়ে। অবিভক্ত বাংলা অঞ্চলে টিকে থাকা ইটের তৈরি এমন মন্দিরের সংখ্যা হাতে গোনা। অধ্যাপক সেন আরও জানান, প্রাথমিক ভাবে অনুমান করা যায় যে,এটি একটি বিষ্ণু মন্দির ছিল। তিনি জানান,খনন কাজে উন্মোচিত অংশ দেখ ধারণা করা যায়,মন্দিরটি পুনরায় ব্যবহৃত হয়েছিল। অন্তত চতুর্দশ থেকে পঞ্চদশ শতক পর্যন্ত।

জাহাঙ্গীর নগর বিশ্ববিদ্যালয়ের প্রত্নতত্ত্ব বিভাগের গবেষক সোহাগ আলী জানান,আবিষ্কৃত মন্দিরটি বাংলাদেশের প্রত্ন স্থাপনার তালিকায় একটি গুরুত্বপূর্ণ সংযোজন।

তিনি আরো বলেন,বরেন্দ্র অঞ্চলের এই অংশে মন্দিরগুলো মানব বসতির কেন্দ্র হিসেবে কাজ করেছিল।

স্থানীয় এলাকাবাসী সত্যরাম রায় বয়স প্রায় ১০০ বছরের উপরে,তিনি জানান “আমার দাদু বলেছিল এখানে পুরনো মন্দির ছিল।”

আর পড়ুন
 সীতাকোট বিহার
 অরুণ ধাপ
 চোর চক্রবর্তীর ঢিবি
 ঘোড়াঘাট দুর্গ
 বার পাইকের গড়

তথ্যসূত্র

কাহারোল উপজেলা
বিষ্ণু মন্দির
দিনাজপুর জেলার হিন্দু মন্দির
দিনাজপুর জেলার প্রত্নতাত্ত্বিক স্থাপনা
দিনাজপুর জেলার দর্শনীয় স্থান
রংপুর বিভাগের প্রত্নতাত্ত্বিক স্থাপনা
ছোট গোবিন্দ মন্দির, পুঠিয়া

ছোট গোবিন্দ মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি।

অবস্থান 
রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া রাজবাড়ির বিশাল চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি। চারআনি মন্দির চত্বরের গোপাল মন্দির এবং বড় আহ্নিক মন্দিরের পাশে এর অবস্থান।

অবকাঠামো 
মন্দিরটি বর্গাকারে নির্মিত। মন্দিরের একটি মাত্র কক্ষ রয়েছে। মন্দিরের পূর্ব ও দক্ষিণ পাশে সরু বারান্দা এবং দক্ষিণ দিকে তিনটি এবং পূর্ব দিকে একটি প্রবেশ পথ আছে। পোড়ামাটির ফলক দ্বারা মন্দিরের চারপাশের কর্ণার ও দরজার দুপাশ নান্দনিকভাবে সজ্জিত। এটির উপরে একটি ফিনিয়েল বিশিষ্ট চুড়া আকৃতির ছাদ আছে ও কার্নিশ ধনুকের ন্যায় বাকানো। দেয়ালের ফলক গুলোতেও যুদ্ধের কাহিনী, বিভিন্ন হিন্দু দেব দেবীর চিত্র, সংস্কৃত ভাষায় রচিত পোড়ামাটির ফলক দ্বারা সজ্জিত।

ইতিহাস
চার আনি মন্দির চত্তরে নির্মিত এই মন্দিরটি ১৮০০ থেকে ১৮৭০ খ্রিস্টীয় শতকে নির্মিত বলে ধারণা করা হয়। চার আনি জমিদার এই মন্দির টি প্রতিষ্ঠা করেন।

চিত্রশালা

আরো দেখুন
 গোপাল মন্দির
 বড় শিব মন্দির
 ছোট আহ্নিক মন্দির
 বাংলার মন্দির স্থাপত্য
 রত্ন শিল্পরীতি (বাংলার মন্দির স্থাপত্যরীতি)
 চালা শিল্পরীতি (বাংলার মন্দির স্থাপত্যরীতি)

তথ্যসূত্র 

বাংলার মন্দির স্থাপত্য
রাজশাহী জেলার প্রত্নতাত্ত্বিক স্থাপনা
রাজশাহী জেলার হিন্দু মন্দির
রাজশাহী জেলার দর্শনীয় স্থান
পুঠিয়া মন্দির চত্বর